Summæ charitatis est miserias miserorum relevare, pauperibus Christum sequentibus communicare, fidelium piis petitionibus acquiescere. Quapropter ego Stephanus, Eduensis ecclesiæ episcopus, licet indignus, Petre Reomaensis ecclesiæ venerabilis abba, tuæ devotionis precibus acquiescens, ecclesiam Tisiaci, ecclesiam de Jox, ecclesiam Sanctæ-Magnentiæ, ecclesiam de Suenciaco, ecclesiam Rouvredi, ecclesiam quæ dicitur Sancti-Medardi, ecclesiam Sancti-Germani de Mundaum, ecclesiam de Juniaco, ecclesiam Charreii in honore Sancti-Petri constitutam, cum appendiciis earum ad nos pertinentibus, pro remedio animæ meæ, Reomaensi ecclesiæ Sancti-Joannis, cui præsides, concedo. Quas etiam necessitatibus fratrum nostros prædecessores hujus sanctæ sedis præsules concessisse, et easdem ab ecclesia Reomaensi diu possessas non ignoro. Donationes earumdem consilio archidiaconorum nostrorum Gaufridi, Siguini, Humberti confirmo, et confirmans sigilli nostri autoritate corroboro laudante capitulo; testantur isti: Obertus prior Sancti-Symphoriani; Guido, monachus, qui erat cum abbate; Ebrardus, Avalonensis archipresbyter; Arnulfus, ecclesiæ Sedeloci decanus et archipresbyter; Girardus, Lucciacensis præpositus; Galterius, capellanus; Joannes, canonicus; Josbertus de Monteforti; Gentinus, presbyter; Boso, presbyter; Rotbertus, capellanus de Monte-Regali; Theobaldus, presbyter de Corentiaco; Rotbertus, de Domno-Petro, presbyter; Albertus, miles, de Subernio; Arnulfus, miles, de Liniaco; Durandus, cliens Reomaensis ecclesiæ; Lambertus, maior ejusdem ecclesiæ; Bernardus de Sancto-Georgio; Vuicardus, serviens, et alii quamplures. Acta sunt hæc Eduæ, publice, anno ab Incarnatione Domini MCXXXIX; regnante Ludovico rege Juniore; Odone, duce Burgundiæ, mense maio, VIII kal. junii, luna XII, epacta VII, indictione I, concurrente V; Innocentio Romanæ sedis cathedram gubernante. Hoc privilegium totidem verbis innovavit anno post hunc octavo Humbertus, Eduensis episcopus; Eugenio III, pontifice, testibus; Guillelmo, Fontanetensi abbate; Bauduino, Castellionensi abbate; Guillelmo et Milone, Fontanetensibus monachis; Guidone Clarevallensi monacho; Theobaldo, priore; Guidone; Odone; altero Odone; Drogone; Gaufredo; Henrico; Nicolao, Flavigniacensibus monachis; Henrico, archidiacono subscribente, eodem rege et duce, ideoque hoc loco est omissum.